وزارت دفاع
دفاعی صنعتی گلیارے
نئی دہلی، 3/دسمبر 2021 ۔ دفاع کے وزیر مملکت جناب اجے بھٹ نے آج لوک سبھا میں جناب ریبتی تری پورہ اور دیگر کو ایک تحریری جواب میں بتایا کہ عام بجٹ 2018-19 میں مرکزی حکومت نے ملک میں دو دفاعی صنعتی گلیارے  قائم کرنے کا اعلان کیا تھا۔ مذکورہ اعلان کے تناظر میں ان گلیاروں کو اترپردیش  اور تمل ناڈو  میں ایک ایک گلیارہ قائم کرنے کا فیصلہ کیا گیا تھا۔ اس کے بعد اترپردیش دفاعی صنعتی گلیارہ  میں علی گڑھ، آگرہ، چترکوٹ، جھانسی، کانپور اور لکھنؤ نامی چھ نوڈ اور تمل ناڈو دفاعی صنعتی گلیارہ  میں چنئی، کوئمبٹور، ہوسور، سالیم اور تیروچیراپلی نامی پانچ نوڈ کی نشان دہی کی گئی تھی۔ دفاعی صنعتی گلیاروں  کا مقصد دونوں ریاستوں میں دفاعی مینوفیکچرنگ ماحول کو فروغ دینا 2024-25 تک دونوں دفاعی صنعتی گلیاروں میں 10000 کروڑ روپئے کی سرمایہ کاری راغب کرنا ہے۔ متعلقہ ریاستی حکومتیں دفاعی صنعتی گلیارے کے لئے ضروری زمین، کنیکٹیوٹی اور بنیادی ڈھانچہ دستیاب کراتی ہیں۔
اس کے بعد بھارت سرکار کو تلنگانہ سمیت 8 ریاستوں سے، ان ریاستوں میں دفاعی صنعتی گلیاروں کے قیام کی تجاویز موصول ہوئیں۔ ریاست آندھراپردیش سے کوئی تجویز موصول نہیں ہوئی ہے۔ دو دفاعی صنعتی گلیاروں کا مقصد سبھی ریاستوں سمیت بھارت میں دفاعی مینوفیکچرنگ ماحول کو تقویت دینا ہے۔
حکومت نے دفاعی شعبے میں ’آتم نربھر بھارت‘ کو فروغ دینے کے لئے درج ذیل اقدامات کئے ہیں:
- i. ڈیفنس پروکیورمنٹ پروسیجر  – 2016 پر نظر ثانی کرکے اسے ڈیفنس ایکویزیشن پروسیجر  – 2020 کا نام دیا گیا، جو آتم نربھر بھارت ابھیان کے ایک جزو کے طور پر اعلان شدہ دفاعی اصلاحات سے تحریک یافتہ ہے۔ دفاعی ساز و سامان کی علاقائی سطح پر ڈیزائننگ اور ڈیولپمنٹ کو فروغ دینے کے لئے ’بائی }انڈین – آئی ڈی ڈی ایم {‘ زمرہ کو کیپٹل ساز و سامان کی خرید کے لئے اعلیٰ ترین ترجیح دی گئی ہے۔ کیپٹل خرید کے ’میک‘ پروسیجر کو آسان بنایا گیا ہے۔ میک – I زمرہ کے تحت بھارتی صنعت کو حکومت کے ذریعے ڈیولپمنٹ لاگت کے 70 فیصد تک کی فنڈنگ کا التزام ہے، جبکہ میک-II پروسیجر خرید کے لئے صنعت کو یقین دہانی کراتا ہے۔ مزید برآں ’میک‘ پروسیجر کے تحت ایم ایس ایم ای کے لئے خصوصی ترجیحات بھی ہیں۔
- وزارت دفاع نے مجموعی طور پر 209 آئیٹمز پر مشتمل دو ’پوزیٹیو انڈیجینائزیشن لسٹس ‘ کو نوٹیفائی کیا ہے۔
- وزارت دفاع نے سال 2021-22 کے کیپٹل ایکویزیشن بجٹ کے تحت تقریباً 71000 کروڑ روپئے کے اپنے موڈرنائزیشن فنڈ کا تقریباً 64 فیصد دیہی صنعتوں سے خرید کے لئےمختص کیا ہے۔
- بھارت سرکار نے نیا دفاعی صنعتی لائسنس حاصل کرنے کی خواہش مند کمپنیوں کے لئے خودکار روٹ کے ذریعے دفاعی شعبے میں راست بیرونی سرمایہ کاری کی حد کو بڑھاکر 74 فیصد اور سرکاری روٹ کے ذریعے ایف ڈی آئی کی حد کو بڑھاکر 100 فیصد کردیا ہے۔
- دفاع کے لئے ’’اینوویشنز فار ڈیفنس ایکسیلنس ‘‘ نامی ایک اختراعاتی ایکو سسٹم کا آغاز اپریل 2018 میں کیا گیا تھا۔ آئی ڈیکس کا مقصد ایک ایسا ماحول بنانا ہے جس میں ایم ایس ایم ایز، اسٹارٹ اپس، انفرادی اینوویٹرس، آر اینڈ ڈی اداروں اور اکیڈمیا سمیت صنعتی کو شامل کرکے دفاع اور ایرو اسپیس کے شعبے میں اختراعات اور ٹیکنالوجی کو فروغ دینے کے لئے ایک ماحول بنانا اور آر اینڈ بی کی انجام دہی کے لئے گرانٹس / فنڈنگ اور دیگر طرح کا سپورٹ دستیاب کرانا ہے۔
- ایس آر آئی جے اے این – سریجن کے نام سے انڈسٹری انٹرفیس کے ساتھ ڈی پی ایس یوز / سروسیز کے لئے اگست 2020 میں ایک دیسی پورٹل لانچ کیا گیا تھا، تاکہ متبادل اشیاء کی درآمدات کے لئے ایم ایس ایم ایز / اسٹارٹ اپس / صنعت کو ترقیاتی سپورٹ دیا جاسکے۔ اب تک 16583 آئٹمز کو انڈیجینائزیشن کے لئے اپلوڈ کیا جاچکا ہے، جن میں سے 2709 آئٹمز کو انڈیجینائزڈ کیا جاچکا ہے۔
- صنعتی لائسنسوں کے لئے درکار دفاعی مصنوعات کی فہرست کو معقول بنایا گیا ہےاور متعدد کل پرزوں کی مینوفیکچرنگ کو لائسنس کے دائرے سے باہر کردیا گیا ہے۔ آئی ڈی آر ایکٹ کے تحت دیے گئے صنعتی لائسنس کی ابتدائی ویلیڈیٹی کی مدت کو تین سال سے بڑھاکر 15 سال کردیا گیا ہے، جس میں کیس ٹو کیس بنیاد پر اسے مزید تین برسوں تک بڑھانے کا التزام بھی ہے۔ انڈسٹریز  ایکٹ – آئی ڈی آر ایکٹ 1951 / آرمس ایکٹ 1959 کے تحت صنعتی لائسنس کے لئے آن لائن درخواستیں دینے کی سہولت بہم پہنچانے کے لئے ایک نیا آن لائن پورٹل تیار کیا گیا ہے۔
- حکومت نے دو دفاعی صنعتی گلیارے قائم کئے ہیں جن میں سے ایک اترپردیش میں اور ایک تمل ناڈو میں ہے۔ اترپردیش اور تمل ناڈو کے دونوں صنعتی گلیاروں میں 2024-25 تک مجموعی طور پر 20000 کروڑ روپئے کی سرمایہ کاری راغب کرنے کا ہدف رکھا گیا ہے۔ متعلقہ ریاستی حکومتوں نے ان دو صنعتی گلیاروں میں سرمایہ کاری کے لئے اوریجنل ایکوئپمنٹ مینوفیکچررس  سمیت نجی پلیئرس اور بیرونی کمپنیوں کو راغب کرنے کے لئے اپنی ایرو اسپیس اینڈ ڈیفنس پالیسیز شائع کی ہیں۔
- مئی 2019 میں ’’آفسیٹ پورٹل‘‘ لانچ کیا گیا تھا، تاکہ طریقہ کار میں وسیع تر شفافیت، اثر انگیزی اور جواب دہی یقینی بنائی جاسکے۔ ڈی اے پی – 2020 میں آفسیٹ پالیسی میں اصلاحات کو شامل کیا گیا ہے، جس میں خصوصی زور دفاعی مینوفیکچرنگ کے لئے سرمایہ کاری اور ٹیکنالوجی کی منتقلی کو راغب کرنے پر ہے۔
- وزارت دفاع میں فروری 2018 میں ڈیفنس انویسٹر سیل  قائم کیا گیا تھا، تاکہ اس شعبے میں سرمایہ کاری کے لئے سرمایہ کاری کے مواقع، طریقہ کار اور ریگولیٹری ضرورتوں سے متعلق سوالوں کے جواب سمیت سبھی ضروری اطلاعات دستیاب کرائی جاسکیں۔
- حکومت نے مئی 2017 میں ’اسٹریٹیجک پارٹنرشپ ‘ ماڈل نوٹیفائی کیا تھا، جس میں شفاف اور مسابقتی طریقے سے بھارتی کمپنیوں کے ساتھ طویل مدتی اسٹریٹیجک شراکت داری قائم کرنے کی بات کہی گئی ہے۔
- ’’روسی / سوویت ساخت کے اسلحوں اور دفاعی ساز و سامان سے متعلق اسپیئرس، کل پرزوں، ایگریگیٹس اور دیگر مٹیریل کی مشترکہ مینوفیکچرنگ میں باہمی تعاون‘‘ سے متعلق بین – حکومتی معاہدہ  پر ستمبر 2019 میں دستخط کئے گئے تھے۔ آئی جی اے کا مقصد بھارت کی مسلح افواج میں فی الحال موجود روسی ساخت کے ساز و سامان کے لئے آفٹر سیلس سپورٹ اور آپریشنل دستیابی میں اضافہ کرنا ہے۔